**לקסי אנדרווד** (באנגלית: **Lexi Underwood**; נולדה ב־28 באוגוסט 2003) היא שחקנית וזמרת אפרו-אמריקאית, הידועה בעיקר בתפקידה בתור פרל וורן בסדרה "שריפות קטנות בכל מקום". היא שיחקה גם בסדרות "הגברת הראשונה" בתור מליה אובמה, בתו של הנשיא האמריקאי ברק אובמה, ו"קיץ אכזרי" בתור איזבלה לרו.

ראשית חיים
----------

אנדרווד נולדה ב-2003 בצ'וורלי, מרילנד ארצות הברית להוריה סטפני בלאק ואלכס אנדרווד. בילדותה משפחתה עברה לוושינגטון די.סי. היא החלה להופיע על במות בגיל 10, ועברה עם הוריה ללוס אנג'לס בגיל 12 על מנת להגשים את חלומה ולעסוק במשחק.

קריירה
------

### בתיאטרון

אנדרווד ערכה את הופעת הבכורה שלה בתיאטרון המקצועי בנובמבר 2013 בגיל עשר, בתיאטרון פורד בוושינגטון די סי, בהפקה של המחזמר של צ'ארלס דיקנס, "מזמור חג המולד".

ב-15 בדצמבר 2014, אנדרווד הופיעה במחזה "מזמור חג המולד של מר מאגו" במופע מטעם קרן השחקנים של אמריקה, אותו ביים פיטר פלין וביים מוזיקלית ג'ון מקדניאל.

בנובמבר 2015, אנדרווד לוהקה לתפקיד נלה הצעירה במחזמר "מלך האריות" של תיאטרון דיסני.

### בטלוויזיה

ב-14 באוקטובר 2014, אנדרווד ערכה את הופעת הבכורה שלה בטלוויזיה בסדרה של ה-CBS "מבוקש" בתפקיד קווין בי.

ב-2017 הופיעה בסדרות "קוד בלאק" בתור אמילי קמפבל, בתו של ד"ר קמפבל, הסוכן הנרי בתור נרלי, ב"מותחים בהליכה" בתור ננסי, ב"הבית של רייבן" בתור שאנון ריינולדס, וב"וויל נגד העתיד" בתור אתנה, לוחמת נוסעת בזמן ומורדת מהעתיד.

את עיקר פרסומה קיבלה ב-2020 בעקבות תפקידה כפרל וורן, בתה של מיה וורן (קרי וושינגטון) בסדרה "שריפות קטנות בכל מקום", בכיכובם של ריס וית'רספון וג'ושוע ג'קסון. תפקידה בסדרה הוגדר כ"מעולה" על ידי הניו יורק טיימס, שכתב, "הסצנות בין מיה ופרל, גם העדינות וגם הכועסות, הן השיא של התוכנית". על משחקה בסדרה זכתה בפרס Black Reel לשחקנית המשנה הטובה ביותר במיני סדרה או בדרמה ב-2020, והייתה מועמדת לפרס NAACP Image להופעה יוצאת דופן לנוער בסרט טלוויזיה או מיני סדרה ב-2021.

ב-2022 שיחקה במיני-סדרה "הגברת הראשונה", בכיכובה של ויולה דייוויס, בתפקיד מליה אובמה, בתם של מישל וברק אובמה. עוד ב-2022 כיכבה בסרט הקולנוע "סניקרלה", עיבוד מודרני לסינדרלה, בתפקיד קירה קינג. בהמשך השנה החלה להיות משודרת סדרת הטלוויזיה המונפשת "יוריקה!", בה ביצעה את שיר הפתיחה "Eureka! Main Title Theme".

ב-2023 הופיעה בסדרה של הולו "קיץ אכזרי" בתור איזבלה לרו.

ב-2024 נכללה ברשימת פורבס 30Under30.

פילמוגרפיה
----------

### בתיאטרון

| שנה | הפקה | תפקיד | חברת הפקה | הערות |
| --- | --- | --- | --- | --- |
| 2013 | מזמור לחג המולד | נערת קיפוד | תיאטרון פורד |  |
| 2014 | שיר חג המולד של מר מאגו | בלינדה קראצ'יט | קרן השחקנים של אמריקה |  |
| 2015 | מלך האריות (מחזמר) | נלה הצעירה | הפקות תיאטרון של דיסני | סיור צבאי לאומי |

### קולנוע

| שנה | סרט | תפקיד | הערות |
| --- | --- | --- | --- |
| 2014 | Dance-Off | רקדנית |  |
| 2017 | עפר | תפקיד קולי |  |
| 2018 | אם לא עכשיו אימתי | ג'יליאן |  |
| 2022 | סניקרלה | קירה קינג |  |
| 2024 | *I Wish You All the Best* | מלייקה |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2014 | מבוקש | קווין בי | פרק: "אחים" |
| 2016 | האיש העקום | שרלוט הצעירה | סרט טלוויזיה |
| קוד בלאק | אמילי קמפבל | פרק: "אווה מריה" |
| 2017 | הסוכן הנרי | נרלי | 3 פרקים |
| מותחים בהליכה | ננסי הנחמדה | 4 פרקים |
| הבית של רייבן | שאנון ריינולדס | פרק: "You're Gonna Get It" |
| ספיישל ליל כל הקדושים של דייוויד פמפקינס | פייג' (קול) | סאטרדיי נייט לייב |
| 2018 | הרופא הטוב | הרוח של גרסיה | פרק "לבבי" |
| 2019 | מפגש משפחתי | אווה | 4 פרקים |
| 2020 | מחשבות פליליות | קילי מנדוזה-סמית' | פרק "חלוד" |
| שריפות קטנות בכל מקום | פרל וורן | תפקיד ראשי, 8 פרקים |
| 2021 | *Just Beyond* | אלה | פרק "יש לנו רוחות, כן אנחנו כן" |
| 2022 | הגברת הראשונה | מליה אובמה | 5 פרקים |
| 2023 | קיץ אכזרי | איזבלה לרו | תפקיד ראשי (עונה 2); 10 פרקים |

קישורים חיצוניים
----------------

* אתר האינטרנט הרשמי של לקסי אנדרווד
* 

* לקסי אנדרווד, ברשת החברתית אקס (טוויטר)

* לקסי אנדרווד, במסד הנתונים הקולנועיים IMDb (באנגלית)

* לקסי אנדרווד, באתר MusicBrainz (באנגלית)

הערות שוליים
------------

1. ↑  Eda Yu, ‘Little Fires Everywhere’ Star Lexi Underwood Opens Up About Code-Switching, Shadow Work and Sharpening Tools to Maintain a Healthy Relationship With Social Media, The Hollywood Reporter, ‏2021-06-29 (באנגלית אמריקאית)
2. ↑  Lilyanne Rice, Everything about Lexi Underwood and her parents, TheNetline, ‏2020-10-23 (באנגלית אמריקאית)
3. ↑  Hale, Mike (2020-03-17). "Review: 'Little Fires Everywhere' Ignites Over Race and Class". *The New York Times* (באנגלית אמריקאית). ISSN 0362-4331. נבדק ב-2023-02-24.
4. ↑  Forbes 30 Under 30 2024: Hollywood & Entertainment, Forbes (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 25c9fdd3-0d77-45f1-bdd0-14dfbfdb7557

 |